Licor 43

Licor 43 (Cuarenta Y Tres [kwar-en-ta i tres]) on Hispaania liköör. Licor 43 on valmistatud Vahemere maade tsitrusviljadest ning seda on rikastatud hoolikalt valitud ürtide ja vürtsidega, et tuua esile vanilli, karamelli ja mee maitset. Värvuselt kuldse Licor 43 alkoholisisaldus on 31% ehk 62°. See on üheaegselt kerge ja magus. Tegemist on Cartagenas tegutseva pereettevõtte Diego Zamora Grupi lipulaevaga.

Ajalugu 
Licor 43 hakati tootma 20. sajandi esimeses veerandis nime Licor Cuarenta y Tres (Liköör Nelikümmend Kolm) all. Nimi ise tulenes joogi neljakümne kolmest põhikoostisosast, millest peamise osa moodustasid Vahemere piirkonnast pärit hoolikalt valitud ürdid ning tsitrus- ja muud viljad. Likööri retsepti on täiustatud kuuekümne aasta jooksul ning tänapäeval teavad seda täielikult vaid perekonnaliikmed ise. 

1946. aastal rajas ettevõtja Diego Zamora Conesa koos oma venna Angel Zamora Conesa, õe Josefina Zamora Conesa ning viimase abikaasa Emilio Restoy Godoyga Diego Zamora nimelise firma.

1960. aastatel, pärast Licor 43 suurt edu Hispaania turgudel, alustas Diego Zamora likööri rahvusvahelist turustamist. Praegu müüakse jooki kokku seitsmel mandril ja see on tuntud oma kuldse värvi, vanilli- ja tsitrusnootide ning mitmetahulisuse poolest. Diego Zamora rajatud firma on aga tänase päevani täielikult pereettevõte, mille jooke toodetakse endiselt Cartagena linnas. 

Licor 34 pudelite disaini uuendatakse vastavalt iga ajastuga kaasas käivatele trendidele. Viimati muudeti pudeli väljanägemist 2015. aastal eesmärgiga muuta see kaasaegsemaks ja eesmärgiga viia tarbijani brändi ajalugu ja pärand läbi iga pudelil oleva elemendi.

Liqvor Mirabilise legend 
Ettevõte väidab, et joogi tekkelugu pärineb rohkem kui 2000 aasta tagusest ajast Cartagena linnas, mida tollal tunti Carthago Nova nime all ja mis oli Rooma impeeriumi tähtis sadamalinn. Legendi järgi avastasid roomlased kuldse aromaatse joogi, millest nad niivõrd vaimustused olid, et nimetasid selle Liqvor Mirabiliseks, mis tähendab 'imelikööri'. 

Ettevõtte sõnul läks selle retsept aga pikaks ajaks kaduma, kuni see taasloodi 20. sajandil Licor 43 nime all, viidates originaalretsepti koostisosade arvule. Tõenäoliselt on lugu osaliselt väljamõeldis, kuna mõnda joogi koostisosa Rooma impeeriumi ajal Euroopas saada ei olnud. Cartagena linn Hispaanias on aga brändi kodukoht, kus Licor 43 siiani ainsana toodetakse.

Jook 
Licor 43 kirjeldatakse aromaatse, sooja ja mitmekülgse maitsega joogina, kus esilekerkiva vanillimaitse järel on tunda teravmagusaid puuvilju ja vürtsikaid noote, sarnanedes pikalt laagerdunud rummiga. Likööri tarbitakse puhtalt, jääga, kohviga segatult, long drinkides või kokteilina. Licor 43 on mitmekülgse maitsega ning sobib segamiseks mahlade või karastusjookidega.

Rahvusvaheline kättesaadavus 
Licor 43 hakati rahvusvaheliselt müüma pärast selle algse edu saavutamist Hispaanias. Turistide arvu suurenedes sai jook väljaspool Hispaaniat üha populaarsemaks ja 1970. aastatel eksporditi seda esmakordselt Rootsi. Tänapäeval müüakse Licor 43 rohkem kui 60 riigis, sealhulgas Hollandis, Ameerika Ühendriikides, Mehhiko, Saksamaa ja Brasiilias.

Auhinnad

2009 
 Kuldmedal: Fizzz (Top-Getränke)
 Meistriklass: The Spirits Business (Traditsiooniline kategooria)

2010 
 Esikoht: Disco Magazine (Jookide müügitop-Saksamaa)
 Meistriklass: The Spirits Business (Traditsiooniline liköör)

2011 
 Kuldmedal: Fizzz (Top-Getränke)
 Hõbemedal: San Francisco World Spirits Competition (San Francisco Ülemaailmne kangete jookide võistlus)

2012 
 Kuldmedal: Drinks International (Kokteilivõistlus- Robert Woodi Daiquiri Español))
 Hõbemedal: Drinks International (Kokteilivõistlus – Robert Woodi Spanish Gold ja 43 Memories)

2013 
 Tšempion: Drinks International (Kokteilivõistlus – Robert Woodi El Sol)
 Trofee: Drinks International (Kokteilivõistlus, parim aperitiiv- Robert Woodi Español Mexicano)
 Trofee: Drinks International (Kokteilivõistlus, parim long drink- Robert Woodi El Sol)
 Kuldmedal: Drinks International (Kokteilivõistlus – Robert Woodi Español Mexicano)
 Kuldmedal: Drinks International (Kokteilivõistlus – Robert Woodi El Sol)
 Hõbemedal: Drinks International (Kokteilivõistlus – Robert Woodi Suzette)
 Platinum: SIP Awards
 Meistriklass: The Spirits Business Travel Retail Masters (liköörid)
 Hõbemedal: The Spirits Business – The Liqueur Masters 
 Kuldmedal: The Spirits Business (liköörimeistrid – puuviljaliköör)
 Kuldmedal: San Francisco World Spirits Competition (San Francisco Ülemaailmne kangete jookide võistlus)
 Hõbemedal: Hong Kong International Wine & Spirit Competition (Asia's Choice, Asia's Voice) (Hongkongi Rahvusvaheline veini ja kangete jookide võistlus, Aasia Valik, Aasi Hääl)
 Hõbemedal: International Wine & Spirit Competition (Rahvusvaheline veini ja kangete jookide võistlus) – kvaliteediauhind
 Pronksmedal: Rahvusvaheline kangete jookide võistlus

2014 
 Hõbemedal: Drinks International – Rahvusvaheline kangete jookide võistlus

2015 
 85 väga head soovitust: Ultimate Spirits Challenge (Ülim kangete jookide võistlus
 Pronksmedal: International Wine & Spirit Competition

Viited

Välislingid 
 Licor 43 koduleht
 Ametlik Diego Zamora Grupi koduleht
 Ametlik Licor 43 külastuskeskuse "Experiencia 43" Facebooki lehekülg
 Hispaania juhtivate brändide foorum

Alkohoolsed joogid